Et rigtigt fint sted - lækkert pool område, og mange små hyggehjørner udenfor med bænke og sofaområde - til hvor end solen var henne. Men det bedste er helt klart, at huset har en fantastisk stor og overdækket terrasse med skøn udsigt mod bjergene. Vi var der efterår, og så var det skønt lige at kunne tænde op i brændeovnen, da der var en regnvejrsdag, selv om at vi sagtens kunne sidde ude til vi gik i seng - bare vi havde en trøje på.
Huset er god value for money, for det er billegere end andre sammenlignelige huse. Det skyldes sikkert, at det ligger 5-600 meter fra hovedvejen mellem Palma og Manacor, og bilerne kan da høres fra terrassen - men det var ligegyldigt, for fra samme terrasse er den skønneste udsigt til solnedgangen bag bjergene i det fjerne, og poolen ligger på den side af huset, der er væk fra hovedvejen, og der hører man ikke noget særligt.
Men så ER det også nemt, at på 2 minutter er man på hovedvejen mod Palma, og det tager kun 25 minutter i bil. Montuiri har lille fint supermaked, bank og apotek.
Eneste jeg vil anbefale udlejer,det er at få nogle knapt så hårde senge - men det er jo altid en smags sag.